**Հիմնավորում**

«Հայաստանի Հանրապետության հարկային օրենսգրքում փոփոխություններ կատարելու մասին» և «Վարչական իրավախախտումների վերաբերյալ Հայաստանի Հանրապետության օրենսգրքում փոփոխություն կատարելու մասին» ՀՀ օրենքների նախագծերի վերաբերյալ

1. **Իրավական ակտի անհրաժեշտությունը (նպատակը).** Նախագծերի նպա­տակը ակցի­զա­­յին հարկով հարկվող ապրանքա­տե­սակների համար սահ­ման­ված ակցիզային հարկի դրույ­քա­չափերի վերանայումը, ինչպես նաև ծխախոտի արտադրանքը առավելագույն մանրածախ գնից բարձր գնով օտարելու դեպքերի համար վարչական տուգանքի սահմանումն է:
2. **Կարգավորման հարաբերությունների ներկա վիճակը և առկա խնդիրները.** Ակցի­զա­յին հարկի համակարգը, այդ թվում՝ դրույքաչափերը վերջին անգամ վերանայվել է 2019 թվա­կա­նին ՀՀ հարկային օրենս­գր­քում կատարված փոփոխություններով: Ընդ որում, նշյալ փոփո­խու­թյուն­ներով, մասնավորապես՝

* 2020 թվականի հունվարի 1-ից վերացվել են ակցիզային հարկի տոկոսային դրույքա­չա­փերը և սահմանվել են նոր դրույքաչափեր՝ հիմնված արդյունավետ դրույքաչափերի հաշ­վար­կային մեծությունների վրա,
* բարձրացվել են ակցիզային հարկի դրույ­քա­չափերը: Մաս­նա­­վորապես, 2020 թվականի հունվարի 1-ից մինչև 2023 թվականի հունվարի 1-ը յուրաքանչյուր տարի էթիլային սպիրտի և սպիր­տային խմիչքների ակցիզային հարկի դրույքաչափերը բարձրացվել են 30 տոկոսով, իսկ IQOS ծխախոտի և ծխախոտի արտադրանքի ակցիզային հարկի դրույ­քա­չա­փերը՝ 15 տոկոսով: Ակցի­զային հարկով հարկման ենթակա այլ ապրանքների համար ՀՀ հար­կա­յին օրենս­­գր­քով սահ­­մանված ակցիզային հարկի դրույքաչափերը բարձրացվ­ել են 3 տոկո­սով: Արդյունքում նաև ներ­դր­վել է ակցիզային հարկի դրույքաչափերը յուրաքանչյուր տարի ճշգրտելու (3 տոկո­սով բարձրաց­նելու) համակարգ, որով կարգավորվել է ակցիզային հարկով հարկման ենթակա ապրանք­­ների գների աճով պայմանավորված՝ դրույքաչափերի աճ ապահովելու հարցը:

Նշյալ փոփոխությունները բխում էին Կառավարության կողմից իրականացվող հարկային քաղաքականության ուղղություններից, մասնավորապես, ուղղակի հարկերի գծով հար­կային բեռը նվազեցնելու և այն որոշակիորեն անուղղակի հարկերի վրա տեղափոխելու ուղղու­­թյունից, ինչպես նաև ակցիզային հարկի համակարգի կիրառության ընթացքում առաջացած խնդիրների կարգավորմամբ: Մասնավորապես, խոսքը վերաբերում է տոկոսային և հաստատուն դրույ­քա­չա­փերի միաժա­մա­նակյա կիրառության ընթացքում առաջացած խնդիրներին:

Խնդիրն այն է, որ 2020 թվականի հունվարի 1-ից գործող՝ չորս տարիների համար սահման­ված՝ ակցիզային հարկերի դրույքաչափերը յուրաքանչյուր տարի վերանայելու ժամանակահատ­վածը լրանում է 2023 թվականի դեկտեմբերի 31-ին: Մյուս կող­մից, 2019 թվականին այդ պահին առկա ցուցանիշների հիման վրա սահմանված ակցիզային հարկի դրույ­քա­չափերը 2020 թվա­կա­նից ի վեր չեն վերանայվել, մինչդեռ այդ ընթացքում այնպիսի կարևոր գոր­ծոններ, ինչպիսիք են ապրանքների գները, էականորեն փոխվել են: Արդյունքում որոշ ապրանք­­ների մասով ներկա­յումս սահ­ման­ված ակցիզային հարկի դրույ­քաչափերը դեռևս զիջում են համադրելի երկրներում կիրառվող դրույ­քա­չա­փե­րին և հնարավորություն չեն տալիս ապա­հո­վել ակցի­զային հարկով համար­­ժեք հարկում: Մասնավորապես՝

1. անցած 4 տարիների ընթացքում աճել են որոշ ենթաակցիզային ապրանքների գները և անհրաժեշտություն է առաջացել վերանայել գների աճով պայմանավորված ակցիզային հարկի դրույ­քաչափերի ինդեքսավորման գործակիցները,
2. անհրաժեշտ է ծխախոտի արտադրանքի համար սահմանել ակցիզային հարկի այնպիսի դրույքաչափեր, որպեսզի դրանք համահունչ և համադրելի լինեն ԵՏՄ անդամ մյուս պետու­թյուն­նե­րում սահմանված դրույքաչափերին և առհասարակ միության շրջա­նակ­ներում այս ապրան­քա­տե­սակի մասով իրականացվող միասնական հարկային քաղա­քա­կա­նու­թյան ընդհանուր տրա­մա­բանությանը: Մասնա­վորապես, ինչպես հայտնի է, Եվրասիական տնտեսական միության հար­կային քաղա­քականության և վարչարարության ոլորտ­նե­րում համա­գործակցության շրջա­նակ­ներում իրա­կա­նացվում է զգա­յուն ապրանքների ակցի­զային հարկերի դրույքաչափերի ներ­դաշ­նակեց­ման քաղա­քա­կա­նու­թյուն, ինչը ենթա­դրում է որոշ ապրանքների մասով անդամ պետու­­թյուն­նե­րում կիրառվող ակցի­զա­յին հարկի դրույ­քա­չա­փերի մոտար­­կում:

ԵԱՏՄ անդամ երկրների ծխախոտային արտա­­դրանքի դրույ­քա­չա­փերը ներկայացված են ստորև:

|  |  |  |  |  |
| --- | --- | --- | --- | --- |
| Երկիր | Ծխախոտային արտադրանքի ակցիզային հարկի դրույքաչափը 1000 հատի հաշվարկով | | | |
|  | 2023թ. (ՀՀ դրամ) | 2023թ. (եվրո) | 2024թ. (կանխա-տեսում,  ՀՀ դրամ) | 2024թ. (կանխա-  տեսում  Եվրո) |
| Հայաստանի Հանրապետություն | 14 640 | 34 | 16 836 | 39 |
| Ռուսաստանի  Դաշնություն | 20 802 | 48 | 21 636 | 51 |
| Ղազախստանի  Հանրապետություն | 12 126 | 28 | 14 310 | 33 |
| Բելառուսի Հանրապետություն | 23 063 | 53 | 31 066 | 73 |
| Ղրղզստանի Հանրապետություն | 10 373 | 24 | 11 514 | 27 |

Ակցի­զային հարկի դրույ­քա­չա­փերի մոտար­կումը կարևորվում է այն հանգամանքով, որ այն ուղղված է ԵԱՏՄ անդամ երկրների տնտեսական շահերի պաշտպանությանը, մաս­նա­վո­րա­պես` ծխախոտայինարտադրանքի ապօրինի շրջանառության կանխմանը:

Հարևան երկրներում ծխախոտային արտադարանքի ակցիզային հարկի դրույքաչափերը ներ­կա­յացված են հետևյալ աղյուսակում:

|  |  |  |
| --- | --- | --- |
| Երկիր | Ծխախոտի ակցիզային հարկի դրույքաչափը  ազգային արժույթով | Ծխախոտի ակցիզային հարկի դրույքաչափը  1000 հատի հաշվարկով (ՀՀ դրամ) |
|  | 2023թ. | 2023թ. |
| Ադրբեջան | 35 մանաթ 1000 հատի համար | 8 125 |
| Վրաստան | 1.7 լարի 20 հատի համար գումարած մանրածախ գնի 30 տոկոսը | 12 610\* |
| Իրան ներմուծված | 5000000 Ռիալ 1000 հատի համար | 46 500 |
| Իրան տեղական | 2500000 Ռիալ 1000 հատի համար | 32 315 |
| Թուրքիա | 15800 լիրա 1000 հատի համար | 31 000 |

\*հաշվարկը կատարվել է առանց մանրածախ գնի հաշվարկման, իսկ այդ պարագայում դրույքաչափը կկազմի մոտ 26,520 դրամ, ընդ որում՝ մեկ տուփ ծխախոտի գնի մեջ հարկերը պետք է պակաս չլինեն 60 տոկոսից:

Հարևան և ԵԱՏՄ երկրներում էթիլային սպիրտի, օղու և էլեկտրոնային ծխախոտի ակցի­զային հարկի դրույքաչափերը ներկայացված են ստորև:

|  |  |  |  |
| --- | --- | --- | --- |
|  | էլ. Ծխախոոտ 1 մլ համար (ՀՀ դրամ) | էթիլային սպիրտի ակցիզային հարկի դրույքաչափը 1 լիտրի համար (100 % սպիրտի վերահաշվարկով) (ՀՀ դրամ) | Սպիրտային խմիչքների (Օղի)  ակցիզային հարկի դրույքաչափը 1 լիտրի համար (ՀՀ դրամ), |
| **ԵԱՏՄ երկրներ** | | | |
| ՀՀ | 55 | 5 700 | 3 430 |
| Ռուսաստան | 108 | 3 678 | 3 678 |
| Ղազախստան | 46 | 516 | 2 193 |
| Բելառուսիա | 121 | 1 060 | 1 061 |
| Ղրղզստան | 60 | 1 613 | 1 383 |
| **Հարևան երկրներ** | | | |
| Վրաստան | 29,7 | 1 284 | 2 250 |
| Ադրբեջան | 23,2 | 928 | 929 |
| Թուրքիա |  | 21 670 |  |

1. Վարչական իրավախախտումների վերաբերյալ օրենսգրքով վարչական պատաս­խա­նա­տվու­թյուն է նախատեսված միայն օրենսդրությամբ սահմանված նվազագույն գնից ցածր գնով ապրանք­ների օտարման դեպքերի համար, իսկ ծխախոտի առավելագույն մանրածախ գնից բարձր գնով ապրանքների օտարման դեպքերի համար վարչական պատասխանատվություն նախատեսված չէ:
2. **Առկա խնդիրների առաջարկվող լուծումները.** Նախագծով առաջարկվում է՝
3. վերանայել ակցի­զա­­յին հարկով հարկվող ապրանքա­տե­սակների համար սահ­ման­ված ակցիզային հարկի դրույ­քա­չափերը: Մասնավորապես՝

* անցած տարիների ընթացքում տեղի ունեցած գների աճով պայմանավորված՝ որո­շա­կի­որեն ինդեքսավորել ենթաակցիզային ապրանքների ակցիզային հարկի դրույքաչափերը՝ ինդե­քսա­վո­րումը յուրաքանչյուր տարվա համար սահմանելով 8 տոկոս.
* ծխախոտային արտադրանքի դրույքաչափերը բար­ձրացնել յուրաքանչյուր տարի 10 տոկոսով, էլեկտրական ծխախոտների դեպքում 18 և ավել տոկոսով,
* օղու և էթիլային սպիրտի ակցիզային հարկի դրույքաչափերը յուրաքանչյուր տարի բարձրացնել 10 տոկոսով,

1. Վարչական պատասխանատվություն նախատեսել ծխախոտի առավելագույն մանրա­ծախ գնից բարձր գնով ծխախոտի արտադրանք վաճառելու դեպքերի համար:
2. **Կարգավորման առարկան.** Նախագծի կարգավորման առարկան ակցի­զա­­յին հարկով հարկվող ապրանքների դրույքաչափերի վերանայումն է:
3. **Նախագծի մշակման գործընթացում ներգրավված ինստիտուտները և անձինք.** Նախա­­­գի­ծը մշակվել է ՀՀ ֆինանսների նախարարության կող­­մից:
4. **Իրավական ակտի կիրառման դեպքում ակնկալվող արդյունքը.** Նախագծի ընդուն­­­­­­­­­­­­­ման արդ­յուն­­քում ակնկալվում է վերանայել ակցիզային հարկով հարկվող ապրանքների դրույքա­չա­փերը:

Միաժամանակ, նախագծի ընդունումը լրացուցիչ ֆինանսական միջոցների անհրա­ժեշ­տու­թյուն չի պահանջում, իսկ դրա ընդուն­­մամբ պայմանավորված՝ պե­տա­­կան բյուջեի եկա­­մուտ­­ների էական նվա­­զե­­ցում կամ ծախ­­­­սերի ավելա­ցում տեղի չի ունենա:

1. **Կապը ռազմավարական փաստաթղթերի հետ. Հայաստանի վերափոխման ռազ­մա­վա­րու­թյուն 2050, Կառավարության 2021-2026 թվականների ծրագիր, ոլորտային և/կամ այլ ռազ­մավարություններ․**

Նախագիծը բխում է Կառավարության 2021-2026 թվականների ծրագրի 6.8-րդ «Հարկա­բյու­ջետային քաղաքականություն» մասով սահմանված քաղաքականության ուղղություններից, ըստ որի՝

* Հարկաբյուջետային քաղաքականության հիմնական նպատակը պետական ֆինան­սա­կան համակարգի բարձր արդյունավետությունն է: Դրան հասնելու նպատակով Կառա­վա­րու­թյունը շարունակելու է հարկային քաղաքականության այնպիսի բարեփոխումներ, որոնք նպաս­տելու են բիզնես միջավայրի մրցունակության բարձրացմանը և միաժամանակ պետական բյու­ջեով սահմանված հարկային եկամուտների ապահովմանը:
* Կառավարության կողմից իրականացվող հարկային քաղաքականությունն ուղղված է լինելու տնտեսության ներդրումային գրավչության բարձրացմանն ու տնտեսական ակտիվության մակարդակի բարելավմանը՝ դրանով իսկ ստեղծելով կայուն նախադրյալներ արտահանման և երկարաժամկետ տնտեսական աճի, հանրային բարիքի վերաբաշխման և հարկաբյուջետային կայունության ամրապնդման համար: